અમદાવાદ: વર્ષ ૨૦૦૮માં અમદાવાદમાં થયેલા સિરિયલ બોમ્બ બ્લાસ્ટના કેસમાં નાસતા ફરતા કેટલાક આતંકીઓ આઇએસઆઇએસમાં જોડાયા હોવાની માહિતી ગુપ્તચર એજન્સીઓ માની રહી છે ત્યારે અન્ય આતંકીઓ પણ આઇએસઆઇએસમાં જોડાય તેવી શક્યતાઓ છે. તાજેતરમાં આઇએસઆઇએસએ રજૂ કરેલા ૨૨ મિનિટના વીડિયોમાં અમદાવાદ બ્લાસ્ટનો આતંકી બડા સાજિદ દેખાતાં ગુપ્તચર એજન્સીઓએ બ્લાસ્ટ કેસમાં નાસતા ફરતા ૧૨ આતંકીઓને શોધવા કવાયત હાથ ધરી છે